PREDKLADACIA SPRÁVA
Návrh vyhlášky Ministerstva školstva, výskumu, vývoja a mládeže Slovenskej republiky o výchovných zariadeniach sa predkladá na základe splnomocňovacieho ustanovenia § 128 zákona č. 245/2008 Z. z. o výchove a vzdelávaní (školský zákon) v znení neskorších predpisov.
Návrh vyhlášky nadväzuje na zmeny vykonané novelou školského zákona (zákonom č. 323/2025 Z. z. ), ktorou došlo ku komplexnej zmene úpravy (špeciálnych) výchovných zariadení.
Návrh vyhlášky upravuje 
· podrobnosti o vnútornom členení výchovných zariadení, 
· podrobnosti o postupe pri prijímaní a zaraďovaní detí a pri ukončovaní ich pobytu,
· podrobnosti postupu pri nedovolenom pobyte mimo výchovného zariadenia, 
· podrobnosti o personálnom zabezpečení výchovného zariadenia,
· výšku vreckového a
· podrobnosti o záchytnej miestnosti a ochrannej miestnosti.


